Belaïd Aït Ali deg uglam-agi nLḥaǧ Ɛmer At Rabaḥ i yessemres deg ungal-is xas ulamma wezzil maca isers afus-is ɣef yiwen usebdad n tmetti taqbaylit tamensayt i yesɛan azal aṭas wagi d lamin n taddart, bla yis-s ur leḥḥun ara lecɣal n yimezdaɣ n taddart. Yettili yakan d amdan yettḍuɛun Rebbi, yettẓala, yefhem yerna yeččur wallaɣ-is d tamusni, xas ma ur yeɣri ara deg uɣerbaz, tesɣer-it ddunit.